CELEX: 32006R0430
Language: mt
Date: 2006-03-15 00:00:00
Title: 430/2006/KE: Regolament tal-Kummissoni (KE) Nru 430/2006 tal- 15 ta' Marzu 2006 li japprova l-operazzjonijiet ta’ kontroll tal-konformità mal-istandards tal-marketing applikabbli għall-frott u l-ħxejjex imwettqa fis-Senegal qabel l-importazzjoni fil-Komunità

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               279
            
         REGOLAMENT TAL-KUMMISSONI (KE) Nru 430/2006
   tal-15 ta' Marzu 2006
   li japprova l-operazzjonijiet ta’ kontroll tal-konformità mal-istandards tal-marketing applikabbli għall-frott u l-ħxejjex imwettqa fis-Senegal qabel l-importazzjoni fil-Komunità
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 li jistabbilixxi organizzazzjoni komuni tas-swieq fis-settur tal-frott u l-ħxejjex (1), u b’mod partikolari l-Artikolu 10 tiegħu,
   Billi:
   
               (1)
            
            
               L-Artikolu 7 tar-Regolament tal-Kummissjoni (KE) Nru 1148/2001 tat-12 ta’ Ġunju 2001 dwar il-kontrolli tal-konformità mal-istandards tal-marketing applikabbli fis-settur tal-frott u l-ħxejjex (2) jiddefinixxi l-kundizzjonijiet għall-approvazzjoni tal-operazzjonijiet ta’ kontroll tal-konformità li, qabel l-importazzjoni fil-Komunità, jitwettqu mill-pajjiżi terzi li japplikaw għal din l-approvazzjoni.
            
         
               (2)
            
            
               L-awtoritajiet Senegaliżi bagħtu lill-Kummissjoni applikazzjoni għall-approvazzjoni tal-operazzjonijiet ta’ kontroll tal-konformità mwettqa taħt ir-responsabbiltà tad-Direttorat għall-Protezzjoni tal-Ħxejjex tal-Ministeru tal-Agrikoltura u l-Ilma. Din l-applikazzjoni tindika li d-Direttorat imsemmi hawn fuq għandu għad-dispożizzjoni tiegħu il-persunal, il-materjal u l-istallazzjonijiet meħtieġa għat-twettiq ta’ dawn il-kontrolli, li juża metodi ekwivalenti għal dawk imsemmija fl-Artikolu 9 tar-Regolament (KE) Nru 1148/2001 u li l-frott u l-ħxejjex friski esportati mis-Senegal lejn il-Komunità jeħtiġilhom iħarsu l-istandards tal-marketing tal-Komunità.
            
         
               (3)
            
            
               Id-dejta li għandhom is-servizzi tal-Kummissjoni, ikkomunikata mill-Istati Membri, tindika li għall-perjodu 2001-2005, fl-importazzjoni ta’ frott u ħxejjex friski ta oriġini mis-Senegal irriżultat frekwenza żgħira ħafna ta’ nuqqas ta’ konformità mal-istandards tal-marketing.
            
         
               (4)
            
            
               Jeħtieġ għalhekk li jkunu approvati l-operazzjonijiet ta’ kontroll tal-konformità mwettqa mis-Senegal, b’effett mid-data tal-implimentazzjoni tal-proċedura ta’ kooperazzjoni amministrattiva provduta fl-Artikolu 7(8) tar-Regolament (KE) Nru 1148/2001.
            
         
               (5)
            
            
               Il-miżuri provduti f’dan ir-regolament huma skont l-opinjoni tal-kumitat ta’ ġestjoni għall-frott u l-ħxejjex friski,
            
         ADOTTAT DAN IR-REGOLAMENT:
   Artikolu 1
   L-operazzjonijiet imwettqa mis-Senegal ta’ kontroll tal-konformità mal-istandards tal-marketing applikabbli għall-frott u l-ħxejjex friski qabel l-importazzjoni fil-Komunità huma approvati f’konformità mal-kundizzjonijiet provduti fl-Artikolu 7 tar-Regolament (KE) Nru 1148/2001.
   Artikolu 2
   Id-dettalji ta’ kuntatt tal-korrispondent uffiċjali u tas-servizzi ta’ kontroll tas-Senegal, imsemmija fl-Artikolu 7(2), it-tieni subparagrafu, tar-Regolament (KE) Nru 1148/2001, jingħataw fl-Anness għal dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
   Għandu japplika minn dakinhar tal-pubblikazzjoni f’Il-Ġurnal Uffiċjali tal-Unjoni Ewropea, is-serje C, tal-avviż imsemmi fl-Artikolu 7(8) tar-Regolament (KE) Nru 1148/2001 dwar l-implimentazzjoni tal-proċedura ta’ kooperazzjoni amministrattiva bejn il-Komunità u s-Senegal.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 15 ta' Marzu 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 297, 21.11.1996, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).
   
      (2)  ĠU L 156, 13.6.2001, p. 9. Ir-Regolament kif emendat l-aħħar bir-Regolament (KE) Nru 408/2003 (ĠU L 62, 6.3.2003, p. 8).
   
      ANNESS
      Korrispondent uffiċjali skont l-Artikolu 7(2) tar-Regolament (KE) Nru 1148/2001:
      
                  Ministère de l’Agriculture et de l’Hydraulique
               
            
                  Direction de la protection des végétaux
               
            
                  BP 20054 THIAROYE DAKAR
               
            
                  SENEGAL
               
            
                  Tel.: (221) 834 03 97
               
            
                  Feks: (221) 834 28 54/834 42 90
               
            
                  Posta elettronika: almhanne@hotmail.com
               
            
                  almhanne@yahoo.fr
               
            Servizz ta’ kontroll skont l-Artikolu 7(2) tar-Regolament (KE) Nru 1148/2001:
      
                  Ministère de l’Agriculture et de l’Hydraulique
               
            
                  Direction de la protection des végétaux
               
            
                  Bureau qualité de la Division Législation et Contrôle phytosanitaire
               
            
                  Tel.: (221) 834 03 97
               
            
                  Feks: (221) 834 28 54
               
            
                  Posta elettronika: dpv1@sentoo.sn
               
            
                  almhanne@yahoo.fr